બાંધકામ સમિતિની મિટિંગ સામે સ્ટે છે અને આ સબજ્યુડિસ મેટર છે તેથી મિટિંગ બોલાવી ન શકાય અને કોઈ પ્રકારના નિર્ણય લઈ ન શકાય તેવી મતલબનો વાંધો કાેંગ્રેસના ચંદુભાઈ શિંગાળાએ ઉઠાવીને લેખિતમાં પત્ર પણ આપ્યો હતો. જો કે, બેઠકમાં ઉપસ્થિત સભ્ય અને જિલ્લા પંચાયતના વિરોધપક્ષના નેતા ધ્રુપદબા કુલદીપસિંહ જાડેજાએ જણાવ્યું હતું કે, આ સમિતિ સામે સ્ટે નહી પરંતુ સ્ટેટસ્કવો છે. જનરલ બોર્ડે ઠરાવ પસાર કરાવ્યા છે પરંતુ તેને વિકાસ કમિશનરનો મનાઈ હુકમ છે તેથી મિટિંગ બોલાવવા કે તેમાં નિર્ણય લેવામાં કોઈ પ્રકારની હરકત નથી.